A o leʻi filifilia o ia e McCain, e leʻi lauiloa Palin i isi vaipanoa i fafo atu o Alaska, o lea na matuā suʻesuʻeina ai e le aufaasālalau lona olaga patino, o ona tulaga i faiga faapolotiki, ma lana talafaasolopito i faiga faapolotiki. I le aso 1 o Setema, 2008, na faalauiloa ai e Palin le maʻitaga o lona afafine o Bristol, ma o le a faaipoipo o ia i le tamā o le pepe, o Levi Johnston. I lenā vaitaimi, na manatu ai nisi o sui o le vaega o le Republican, ua lē tonu le osofaʻia o Palin e le ʻaufaasalalau. Na valoia e Timothy Noah o le mekasini o le "Slate" o le a "faamālō tele" i le lauga a Palin, ma atonu o le a faaiʻuina ai le manatu e faapea, e lē agavaa o ia mo le tofiga o le sui peresitene, ona o le ʻaufaasalalau na latou sasaina o ia ona o "vaega o vaivaiga faatauvaa" ma na latou faaitiitia ai faamoemoega mo lana lauga. I le aso 3 o Setema 2008, na faia ai e Palin se lauga e 40 minute i le Republican National Convention
e silia i le 40 miliona tagata na matamata i ai.